कुछ लोग ऐसा भी मानते हैं कि यहां की हवा, पानी या फिर मिट्टी में कोई ऐसा रसायन मिला हुआ है, जिससे प्रजनन की प्रक्रिया पर असर पड़ता है। डॉ. श्रीबिजू ने 2008 में यहां एक शोध किया था। उस समय यहां 264 जुड़वां जोड़े मौजूद थे, इस बीच यह संख्या 450 पार कर गई है। डॉ. श्रीबिजू बताते हैं कि जुड़वां बच्चे पैदा करने वाली महिलाओं ने सामान्य रूप से गर्भ धारण किया और ऐसा अक्सर उनकी पहली गर्भावस्था में देखने को मिला। उन्होंने बताया कि पश्चिमी देशों के विपरीत यहां आईवीएफ जैसी तकनीक का इस्तेमाल नहीं होता है और ना ही महिलाएं गर्भनिरोधक गोलियां लेती हैं।